钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

缺景景与光正相反无景之极则为满光无光之极则为满景假如甲乙为施光之物丙为暗球从甲出正照之光过丙球左右其切丙之界者得甲戊及甲己从乙出光又得乙戊及乙丁其庚戊辛为最光全不及之处则满景也若庚

戊辛戊以外，则甲乙光体之多分，渐照之至乙丁甲
己乃全光之界，即自戊至丁至己丙球之景渐薄以
趋于尽矣。

“太阳光照月及地”第一。〈凡五章。〉

日月地三，球体大小不等。地为静体，日月则有诸种，
行度则有高庳内外。其去地去人远近不等，法当以
大小之比例及其相远相近之比例，推其施光受光
之体势，乃得景之体势，因而得交食之体势盖！交食
者生于景，景生于光，不寻其本而求其末，无法可得。
其说五章

一曰：“有两球于此，一为暗体，一为明体，而小大等。即明者以半面施光，暗者以半面受光。”

如左图，甲为明球、乙为暗球，小大等即其径。丙丁及
戊己各与甲乙线为直角，而丙丁与戊己等，即甲丙
甲丁乙戊乙己与甲庚乙辛，皆以半径相等，而丙庚
丁半球与戊辛己半球亦相等。今于明球之旁，从丙
从丁出两切线至暗球之旁戊巳、戊己与丙丁为平
行线，即丙戊与丁己亦平行线也。〈见几何一卷三十三题〉又因：